ระทึก! เด็กนักเรียนก้าวพลาด ขาติดร่อง BTS สถานีสุรศักดิ์
ระทึก! เด็กนักเรียนก้าวขาพลาดติดราง BTS ก้าวขาลงรถไฟฟ้าที่สถานีสุรศักดิ์ พลาดติดร่อง เจ้าหน้าที่ รปภ. ทุบกระจกสัญญาณเพื่อให้รถหยุด เข้าช่วยเหลือเด็กได้อย่างปลอดภัย 
6 ก.ค. 2560

ผู้สื่อข่าวรายงานว่า ในวันนี้ (6 ก.ค.) เมื่อเวลาประมาณ 10.30 น. เกิดเหตุเด็กนักเรียนชายที่ได้โดยสารมากับรถไฟฟ้า BTS ขาติดอยู่ในร่องขณะก้าวลงจากรถที่สถานีสุรศักดิ์ ด้านเจ้าหน้าที่รักษาความปลอดภัยของทางสถานีสุรศักดิ์พบเห็นเหตุการณ์ จึงได้ทุบกระจกสัญญาณแจ้งหยุดรถชั่วคราว เพื่อช่วยดึงขาเด็กหลุดจากร่องรถไฟฟ้าได้อย่างปลอดภัย และขบวนรถรถไฟฟ้าออกจากสถานีสุรศักดิ์ได้ตามปกติ
